পদপিষ্টের ঘটনায় মৃত ৩০, আহত ৬০, জানাল যোগীর পুলিশ

ওয়েব ডেস্ক: পদপিষ্টের (Mahakumbh stampede) ঘটনায় মৃত্যু হয়েছে মোট ৩০ জনের। আহত হয়েছেন ৬০ জন। একাধিক হাসপাতালে তাঁদের চিকিৎসা চলছে। এছাড়াও অনেকজনকে খুঁজে পাওয়া যাচ্ছে না। বুধবার সন্ধ্যায় সাংবাদিক সম্মেলনে যোগী আদিত্যনাথের (Yogi Adityanath)পুলিশের তরফে এমনটাই জানানো হয়েছে। এই মর্মান্তিক ঘটনায় দেশজুড়ে শোকের ছায়া নেমেছে। শোকপ্রকাশ করেছেন প্রধানমন্ত্রী নরেন্দ্র মোদি। বারবার উত্তরপ্রদেশের প্রধানমন্ত্রী যোগী আদিত্যনাথকে ফোন করে পরিস্থিতির খোঁজ নিয়েছেন। তবে ঘটনায় যোগী সরকারকে কটাক্ষ তৃণমূল সাংসদের।

আরও পড়ুন: প্রথম মহাকুম্ভ মেলাতেও মৌনী অমাবস্যায় পদপিষ্টের ঘটনা ঘটেছিল, মৃত্যু হয় ৮০০ জনের

১৪৪ বছর পর বিরল ত্রিবেণী যোগ পড়েছে মহাকুম্ভে। বুধবার ভোরে প্রয়াগরাজের মহাকুম্ভে মৌনী অমাবস্যায় দ্বিতীয় শাহি স্নানের ত্রিবেণী সঙ্গমে বহু মানুষ ভিড় করেছিলেন। অমৃত স্নানের জন্য সঙ্গমের কাছেই স্নান করতে চেয়েছিলেন বহু মানুষ। একটা অংশ ব্যারিকেডের কাছে শুয়ে ছিল। ভোর ৫টা থেকে অমৃত স্নান শুরু হওয়ার কথা ছিল। আখড়াগুলির অমৃত স্নানের জন্য আলাদা করে রুট তৈরি করে রেখেছিল প্রশাসন। ভিড়ের চাপে একটা সময় সব নিয়ন্ত্রণের বাইরে চলে যায়। ব্যারিকেড টপকে সঙ্গমের দিকে যেতে শুরু করেন পুণ্যার্থীরা। সেই সময় হুড়োহুড়িতে বিপদ ঘটে। ব্যারিকেডের কাছে ঘুমন্ত পুণ্যার্থীরাও বুঝতে পারেননি বহু মানুষ এগিয়ে আসছে তাঁদের দিকে। তাঁদের গায়ে গিয়ে পড়়ে মানুষের ঢল। উত্তরপ্রদেশের সরকারের তরফে জানানো হয়েছে, পদপিষ্টের ঘটনায় মৃত্যু হয়েছে মোট ৩০ জনের। আহত হয়েছেন ৬০ জন। একাধিক হাসপাতালে তাঁদের চিকিৎসা চলছে।

অন্য খবর দেখুন